Mahmood Zuhdi Abdul Majid

Prof. Emeritus Dato' Dr. Mahmood Zuhdi bin Haji Abdul Majid (12 Jun 1945 – 17 Jun 2023) ialah seorang tokoh akademik dan pendakwah di Malaysia. Beliau merupakan Pengerusi Majlis Dakwah Negara sejak 2016 dan Profesor Emeritus di Akademi Pengajian Islam Universiti Malaya.

 Pendidikan 
Mahmood Zuhdi memegang beberapa kelayakan berkaitan Syariah dari dalam dan luar Malaysia. Beliau mempunyai ijazah Sarjana Muda Syariah dari Universiti Malaya, Nilam Puri, Sarjana Syariah dari Universiti Al-Azhar, Mesir; Sarjana Falsafah dari Universiti Kent dan Doktor Falsafah dari Universiti Malaya. Beliau juga mempunyai Diploma Pendidikan dari Universiti Ain Syams, Mesir.

 Kerjaya 
Beliau merupakan Pengarah Akademi Pengajian Islam UM dari 1995 hingga 2003. Dari tahun 1985 hingga 1990, beliau telah dilantik sebagai Dekan Fakulti Syariah UM. Bidang kepakaran beliau berkisar tiga serangkai, iaitu sejarah perundangan Islam, prinsip perundangan Islam dan pentadbiran undang-undang jenayah Islam. Beliau juga menjadi pengerusi bagi beberapa Jawatankuasa Syariah di beberapa institusi seperti AIA AFG Takaful Berhad dan Public Islamic Bank Berhad.

Antara khidmat yang pernah beliau galas ialah sebagai Ahli Jawatankuasa Fatwa Negeri Kelantan (1990 – 2012), Panel Hakim Mahkamah Rayuan Syariah Negeri Kelantan (1990 – 2012), Ahli Lembaga Dewan Bahasa dan Pustaka (DBP) (2006 – 2012), Ahli Lembaga Pemegang Amanah Yayasan Pembangunan Ekonomi Islam Malaysia (YAPEIM) (2004 – 2013), Pesuruhjaya Hak Asasi Manusia Malaysia (SUHAKAM) (2010 - 2016) dan Pengerusi Majlis Dekan Pengajian Islam Malaysia (2012 - 2014).

 Penulisan 
Mahmood Zuhdi juga merupakan seorang penulis yang profilik menerbitkan banyak karya berkaitan syariah, termasuklah 

 ‘Ke arah Merealisasikan Undang-undang Islam’ di Malaysia (1988), 
 Undang-Undang Keluarga Islam: Konsep dan Perlaksanaannya di Malaysia (1992), 
 Undang-undang Jenayah Islam: Konsep Dan Asas Perlaksanaannya (1992), 
 Pengantar Undang-Undang Islam di Malaysia (1997), 
 Dinamisme Pengajian Shariah (1997), 
 Sejarah Pembinaan Hukum Islam (1998), 
 Pentadbiran Undang-Undang Jenayah Islam di Malaysia (1999) 
 Wakaf dan Perlaksanaannya di Malaysia (2000) 
 Pentadbiran Zakat (2003), 
 Pengurusan Zakat (2003) 
 Ulama Penggugat Zaman (2004).

Beliau turut mengarang sebuah biografi berbentuk novel 6 siri bertajuk "Mencari Identiti". Judul-judul berbentuk novel seperti berikut.

 Mencari Identiti: Budak Surau
 Mencari Identiti: Budak Nilam Puri
 Mencari Identiti; Bertandang ke Bumi Firaun
 Mencari Identiti: Perjuangan Tanpa Noktah
 Musafir Kota Haramain
 Biografi Agung: Imam Syafi'i

Anugerah dan pengiktirafan


 Ahli Mangku Negara (A.M.N.) - (1979)

 Darjah Dato' Paduka Jiwa Mahkota Kelantan Yang Amat Mulia (D.J.M.K.) - Dato' (1996)
Universiti Malaysia, Akademi Pengajian Islam
Professor Emeritus (2011)

Rujukan

Kategori:Ahli akademik Universiti Malaya
Kategori:Alumni Universiti Ain Syams
Kategori:Alumni Universiti Al-Azhar
Kategori:Alumni Universiti Kent
Kategori:Alumni Universiti Malaya
Kategori:Bekas anggota Barisan Jemaah Islamiah Se-Malaysia
Kategori:Bekas anggota Parti Islam Se-Malaysia
Kategori:Orang Malaysia berketurunan Melayu
Kategori:Penulis Malaysia
Kategori:Tokoh agama Islam di Malaysia